U-I-85/12
Natisni
Opravilna št.:
U-I-85/12
Datum odločitve:
3. 5. 2012
ECLI:
ECLI:SI:USRS:2012:U.I.85.12
Akt:
Aneks h Kolektivni pogodbi za dejavnost zdravstva in socialnega varstva (Uradni list RS, št. 107/11), čl. 1/a

Aneks h Kolektivni pogodbi za zaposlene v zdravstveni negi (Uradni list RS, št. 107/11), čl. 1/a
Izrek:
Pobuda za začetek postopka za oceno ustavnosti člena 1/a Aneksa h Kolektivni pogodbi za dejavnost zdravstva in socialnega varstva (Uradni list RS, št. 107/11) in člena 1/a Aneksa h Kolektivni pogodbi za zaposlene v zdravstveni negi (Uradni list RS, št. 107/11) se zavrže.
Evidenčni stavek:
Ustavno sodišče ni pristojno za presojo kolektivnih pogodb.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.5.51.1.27.7 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Kolektivnih pogodb.
Pravna podlaga:
Člen 156, Ustava [URS] 
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Gordana Vidojković, Ljubljana
Datum vloge:
12. 4. 2012
Vrsta odločitve:
sklep
Vrsta rešitve:
zavrženje
Dokument:
US29748
Dokument v PDF obliki:
U-I-85-12.pdf
136 KB
Prenesite datoteko
U-I-85/12-7
3. 5. 2012
SKLEP
Ustavno sodišče je v postopku za preizkus pobude Gordane Vidojković, Ljubljana, na seji 3. maja 2012
sklenilo:
Pobuda za začetek postopka za oceno ustavnosti člena 1/a Aneksa h Kolektivni pogodbi za dejavnost zdravstva in socialnega varstva (Uradni list RS, št. 107/11) in člena 1/a Aneksa h Kolektivni pogodbi za zaposlene v zdravstveni negi (Uradni list RS, št. 107/11) se zavrže.
Obrazložitev
1. Pobudnica izpodbija v izreku navedeni določbi Aneksa h Kolektivni pogodbi za dejavnost zdravstva in socialnega varstva in Aneksa h Kolektivni pogodbi za zaposlene v zdravstveni negi. Navaja, da Aneksa delno rešujeta problematiko srednjih medicinskih sester, ki pa še vedno ni ustrezno urejena. Smiselno zatrjuje kršitev načela enakosti pred zakonom iz drugega odstavka 14. člena Ustave.
2. Po ustaljeni ustavnosodni presoji Ustavno sodišče ni pristojno za presojo ustavnosti in zakonitosti določb kolektivnih pogodb. Po točki c) prvega odstavka 6. člena Zakona o delovnih in socialnih sodiščih (Uradni list RS, št. 2/04 in 10/04 – popr. – ZDSS-1) so namreč za odločanje o skladnosti kolektivnih pogodb z zakonom pristojna delovna sodišča v kolektivnih delovnih sporih. Glede na to, da so po Ustavi (125. člen) sodniki pri opravljanju sodniške funkcije vezani na Ustavo in zakon, vsebuje sodna presoja skladnosti kolektivnih pogodb z zakonom hkrati tudi presojo njihove skladnosti z Ustavo. Če pa bi delovno sodišče pri presoji zakonitosti kolektivne pogodbe menilo, da je zakon, s katerim mora biti kolektivna pogodba skladna, v neskladju z Ustavo, bi moralo po 156. členu Ustave postopek prekiniti in začeti postopek za oceno ustavnosti zakona pred Ustavnim sodiščem. Glede na navedeno je Ustavno sodišče pobudo za začetek postopka za oceno ustavnosti oziroma zakonitosti določb Aneksov h kolektivnim pogodbam zavrglo.
3. Ustavno sodišče je sprejelo ta sklep na podlagi tretjega odstavka 25. člena Zakona o Ustavnem sodišču (Uradni list RS, št. 64/07 – uradno prečiščeno besedilo – ZUstS) in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik
zanj
mag. Miroslav Mozetič
Podpredsednik